|  |  |  |  |  |
| --- | --- | --- | --- | --- |
| Številka: | 43001-26/2021-06 |  | oznaka naročila: | A-30/21 G |
| Datum: | 30.07.2021 |  | MFERAC: | 2431-21-000207/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Gradnja kolesarske povezave Huda luknja med Velenjem in Mislinjo** |

**JN004764/2021-B01 - A-30/21; datum objave: 13.07.2021**

**Datum prejema: 30.07.2021   15:21**

**Vprašanje:**

Pozdravljeni.  
  
Po objavljenih načrtih zaščite z PLO je razvidno da so razstoji med stebri sistemov predvideni med 6-12m. Smernica ETAG, ki je osnova za pridobitev ETA/EAD dokumenta za PLO navaja da mora biti razmak med stebri med 8-10m, kar pomeni, da proizvajalec sistemov ne more izdati izjave o lastnostih za sistem z razmakom 6m. Ali naj ponudnik upošteva nabavo necertificiranih PLO z razmakom med stebri 6m ali je dopustno spremeniti razstoje med stebri?

**Odgovor:**

Najprej navajamo kar je zapisano v tehničnem poročilu v točki T.1.4. Vse kar je navedeno v spodnji točki je izvajalec seveda dolžen upoštevati.

T.1.4.

*Sama izvedba podajno lovilnih ograj je v večji meri odvisna od dobavitelja slednjih. Zato je nujno, da se izvajalec seznani s pravilnim načinom vgradnje dobavljenega tipa podajno lovilnih ograj. V vsakem primeru pa bo potrebno nosilne elemente ograj pričvrstiti v tla s pomočjo sider. Sidrne sile so odvisne od izbranega sistema/dobavitelja ograj. Sistem za zaščito pred padajočim kamenjem mora biti preizkušen na vpliv padajočega kamenja v skladu z EAD (ETAG) smernicami. Za izbrani varovalni sistem mora izvajalec razpolagati z dokazilom o preizkusu na projektirano obremenitev v naravni velikosti in imeti pridobljeno Evropsko tehnično soglasje (ETA). Izvajalec mora upoštevati vsa navodila izbranega proizvajalca podajno lovilnega sistema glede vgrajevanja nosilcev, mreže, ojačitvenih in sidrnih vrvi, zavor in sidrišč.*

*Dolžina polja sistema mora biti zaradi razgibanega terena prilagodljiva, sistem pa mora zagotavljati tudi možnost vertikalnih in horizontalnih lomov v liniji. Za sidranje zalednih, sidrnih in stranskih vrvi je predvideno sidranje, ki jih je potrebno vpeti v kvalitetno podlago. V skladu z ugotovljenimi talnimi pogoji med vrtanjem, je potrebno dolžino sider ustrezno prilagoditi.*

*Sistem bo sestavljen iz polj, ločenih s stebri na okvirni medsebojni oddaljenosti 10,0 m (odvisno od dobavitelja mrež in terena). Na mestih, kjer ograja preči manjšo geomorfološko strukturo z veliko višinsko razliko na majhni dolžini, mora biti mreža sistema v tem delu podaljšana. Prekritje prostora pod spodnjo vrvjo sistema mora biti izvedeno z mrežo enakih karakteristik, kot v sistemu. Predvidi se tudi dodatno sidranje podaljšane mreže.*

*Proizvajalec sistema mora po končani gradnji preveriti ustreznost izvedbe in izdelati poročilo o pregledu in ga predati naročniku. Dela se morajo izvajati ob ustreznem geomehanskem nadzoru, ki bo predvidel ustrezne ukrepe v primeru slabših razmer od predvidenih.*

Če prav razumemo, se postavlja vprašanje, če lahko ponudnik-izvajalec izvede PLO z medsebojno razdaljo stebrov 8-10 m. V tehničnem poročilu je navedena razdalja 10 m in da mora biti sistem prilagodljiv zaradi razgibanega terena. V popisu del je zapisano da naj bo razdalja med stebri v skrajnih primerih med 6 in 12 m. Ker je razdalja med 8 in 10 metrov, po kateri se postavlja vprašanje, vsebovana v razdalji 6 do 12 metrov je seveda to dovoljeno.

Po drugi strani se je potrebo zavedati, da v naravi teren ni idealen, geodetski posnetek pa ne vsebuje vsake nepravilnosti reliefa, zato smo pustili možnost za lokalne točkovne korekcije. Izvajalec se je dolžan držati produktov za katere je proizvajalec produkta pridobil ETA. Manjša navedena odstopanja so dovoljena zgolj točkovno v izrednih primerih, ko bi strogo upoštevanje smernic privedlo do slabših izvedbenih rešitev kot z manjšo prilagoditvijo. Seveda pa niti lokalni/točkovni odmik ni dovoljen v kolikor proizvajalec ne more zagotoviti, da bo njegov produkt ob prilagoditvi skladen s ključnimi projektnimi zahtevami po nosilnosti in trajnosti produkta, oziroma se s prilagoditvijo ne strinja nadzor.